কনট প্লেস, নয়াদিল্লি

কনট প্লেস হল ভারতের নয়াদিল্লির অন্যতম বৃহৎ আর্থিক, বাণিজ্যিক এবং ব্যবসায়িক কেন্দ্র। এটিকে প্রায়শই সংক্ষেপে সিপি বলা হয়। এখানে বেশ কয়েকটি বিখ্যাত ভারতীয় সংস্থার সদর দপ্তর রয়েছে। জুলাই ২০১৮ অনুসারে, কনট প্লেস বিশ্বের নবম ব্যয়বহুল অফিসের অবস্থান, এখানে প্রতি বর্গফুটের বার্ষিক ভাড়া ১৫৩ মার্কিন ডলার। নয়াদিল্লির নতুন শহরের প্রধান বাণিজ্যিক অঞ্চলটি, শহরে গর্বের জায়গা দখল করে আছে এবং এটি নয়াদিল্লির শীর্ষ ঐতিহ্যবাহী কাঠামোর মধ্যে গণ্য হয়। এটি লুটিয়েনের দিল্লির দর্শনীয় বস্তু এবং দিল্লির বিশিষ্ট কেন্দ্রীয় ব্যবসাস্থল হিসাবে গড়া হয়েছিল। কনট, স্ট্র্যাথার্নের প্রথম ডিউকের নামানুসারে এটির নামকরণ হয়েছিল। এর নির্মাণ কাজ ১৯২৯ সালে শুরু হয়েছিল এবং ১৯৩৩ সালে সম্পূর্ণ হয়েছিল। একটি মেট্রো রেলওয়ে স্টেশন নির্মিত হয়েছে, যার নাম রাজীব চক (রাজীব গান্ধীর নামানুসারে) কনট প্লেস নির্মাণের আগে, এটি একটি পার্বত্য অঞ্চল ছিল এবং বাবলা গাছে ভর্তি ছিল। শিয়াল এবং বুনো শূকর ছাড়া এখানে কোন প্রাণী ছিল না। দিল্লির সিভিল লাইনের কাশ্মীরি গেটের বাসিন্দারা সাপ্তাহিক ছুটির দিনে এখানে আসত তিতির শিকারের জন্য।পুরানো দিল্লি থেকে অনেকে এখানে হনুমান মন্দির দেখতে আসত, তারা কেবল মঙ্গলবার এবং শনিবার এসে সূর্যাস্তের আগে ফিরে যেত, কারণ সন্ধ্যা হয়ে গেলে জায়গাটি বিপজ্জনক বলে মনে করা হত। কনট প্লেস নির্মাণ এবং এর নিকটবর্তী অঞ্চলের উন্নয়নর উদ্দেশ্যে, জায়গাটি পরিষ্কার করার জন্য, মধোগঞ্জ, জয়সিংহপুর ও রাজা কা বাজার গ্রামের বাসিন্দাদের উচ্ছেদ করা হয়েছিল। গ্রামগুলি মুঘল যুগ থেকে, শাহজাহানাবাদ বা প্রাচীরযুক্ত দিল্লি (বর্তমানে পুরাতন দিল্লি), এবং দক্ষিণ দিল্লির কুতুব মিনারকে সংযুক্ত করে প্রধান যে রাস্তা, সেই ঐতিহাসিক কুতুব রোডের ওপর অবস্থিত ছিল। বাস্তুচ্যুত মানুষগুলিকে পশ্চিমে করোল বাগে স্থানান্তরিত করা হয়েছিল। করোল বাগ তখন ছিল পাথুরে অঞ্চল, কেবল গাছ এবং বুনো ঝোপঝাড়ে ভর্তি। তবে, তিনটি কাঠামোকে ধ্বংস করা হয়নি। এগুলি হল হনুমান মন্দির, জয়সিংপুরার জৈন মন্দির এবং যন্তরমন্তর। কনট প্লেসে ত্রিরঙ্গা পতাকা উত্তোলনকারী প্রথম ভারতীয় হলেন পদ্মশ্রী মীর মুশতাক আহমদ, তিনি ছিলেন দিল্লির প্রথম প্রধান নির্বাহী কাউন্সিলর। স্বাধীনতার আগে, যখন কনট প্লেসকে ব্রিটিশ ভারতের প্রাণকেন্দ্র হিসাবে বিবেচনা করা হত, তিনি প্রতি বছর ২৬শে জানুয়ারী সেন্ট্রাল পার্কের ব্যান্ডস্ট্যান্ডে ত্রিরঙ্গা উত্তোলন করতেন। ৭ই মার্চ, ২০১৪ সালে, সবচেয়ে বড় ভারতীয় জাতীয় ত্রিরঙ্গা সেন্ট্রাল পার্কের কেন্দ্রে উত্তোলন করা হয়েছিল (এখন দ্বিতীয় বৃহত্তম), এর মাপ ছিল ৯০ বাই ৬০ ফুট (২৭ বাই ১৮ মি)। যে দণ্ডের উপরে এটি উত্তোলন করা হয় সেটির মাপ ছিল ২০৭ ফুট (৬৩ মি)। Connaught Place Pin Code Details India, Press Trust of (১২ জুলাই ২০১৮)। "'Connaught Place world's 9th most expensive office location'"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ১৫ জুলাই ২০১৮।  "New Delhi's Connaught Place world's 9th most expensive office location with annual rent of $153 per sq ft: CBRE"। The Financial Express (ইংরেজি ভাষায়)। ১১ জুলাই ২০১৮। সংগ্রহের তারিখ ১৫ জুলাই ২০১৮।  "Connaught Place Is Ranked The World's 9th Most Expensive Office Location"। News18। সংগ্রহের তারিখ ১৫ জুলাই ২০১৮।  "New Delhi renames 'British' sites to honour the Gandhis"। Deseret News। Associated Press। ২১ আগস্ট ১৯৯৫। ৮ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৪।  "CP's blueprint: Bath's Crescent"। Hindustan Times। ৮ ফেব্রুয়ারি ২০১১। ৩ জানুয়ারি ২০১৩ তারিখে মূল থেকে আর্কাইভ করা।  "A tale of two cities"। Hindustan Times। ১ সেপ্টেম্বর ২০১১। ২ জুলাই ২০১৫ তারিখে মূল থেকে আর্কাইভ করা।  "A village that made way for CP"। Hindustan Times। ২ জুন ২০১৩। ৯ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৩।  Malhotra, Aditi (১২ মার্চ ২০১৪)। "Bending the Rules to Fly India's Largest Flag"। Wall Street Journal – India। সংগ্রহের তারিখ ৮ জুলাই ২০১৯।  উইকিমিডিয়া কমন্সে কনট প্লেস, নয়াদিল্লি সম্পর্কিত মিডিয়া দেখুন।